b'\n_START_ARTICLE_\nNinive\n_START_SECTION_\nLokacija\n_START_PARAGRAPH_\nNinive so danes del mesta Mosula, ki je drugo najve\xc4\x8dje mesto v Iraku in se nahaja na vzhodni obali Tigrisa, le nekaj kilometrov nizvodno od Kurdskih gora. Sodobni Mosul se je raz\xc5\xa1iril tudi ob zahodni obali reke. To podro\xc4\x8dje je bilo ugodno za nastanek pomembnega naselja, saj je poljedelsko bogat kraj. Trgovska prednost Ninive je bila v tem, da se je nahajala na poti, ki je ob Tigrisu povezovala sever in jug in je bila v bli\xc5\xbeini poti, ki je sledila ju\xc5\xbene obronke Kurdskih gora in povezovala vzhod in zahod.\n_START_SECTION_\nZgodovina\n_START_PARAGRAPH_\nZgodovina Ninive je del zgodovine Asirije. Glavno bo\xc5\xbeanstvo in za\xc5\xa1\xc4\x8ditnica mesta je bila I\xc5\xa1tar, boginja ljubezni in vojne. Mesto je bilo naseljeno \xc5\xbee v prazgodovini, vendar ni ni\xc4\x8d znanega o mestu vse do sredine 3. tiso\xc4\x8dletja pr. n. \xc5\xa1t. (okoli 2400 pr. n. \xc5\xa1t.), ko je Niniva pri\xc5\xa1la pod politi\xc4\x8dno kontrolo akadskih kraljev z juga, in je zapisano da je eden teh kraljev, Mani\xc5\xa1tu\xc5\xa1u (okoli 2269-2255 pr. n. \xc5\xa1t.) obnovil I\xc5\xa1tarin tempelj._NEWLINE_Naslednji\xc4\x8d je imela Niniva pomembno vlogo v dobi \xc5\xa0am\xc5\xa1i-Adada I. (okoli 1813-1781 pr. n. \xc5\xa1t.), ki je prav tako obnovil I\xc5\xa1tarin tempelj in v napisu omenil tudi Mani\xc5\xa1tu\xc5\xa1uovo delo. Razen v teh dveh obdobjih, ko so v Ninivah gospodarili tuji vladarji, je bilo to neodvisna mestna dr\xc5\xbeava brez pomembnih politi\xc4\x8dnih zvez z ostalimi mesti srednjega dela Asirije._NEWLINE_Sredi 2. tiso\xc4\x8dletja pr. n. \xc5\xa1t. so Ninive je pri\xc5\xa1le pod oblast kraljestva Mitani in za pol stoletja postane eden od vazalov Mitanija. Kip boginje je bil poslan faraonu Amenhotepu III. v Egipt.  1365 pred na\xc5\xa1im \xc5\xa1tetjem mesto prevzamejo vladarji A\xc5\xa1urja. To je bil za\xc4\x8detak nastajanja Asirije. Od kraljevanja A\xc5\xa1ur Ubalita I. (1363-1328 pr. n. \xc5\xa1t.) dalje je Niniva, skupaj z ostalimi mesti srednje Asirije, sestavni del asirskega imperija (1365-1050 pr. n. \xc5\xa1t.)._NEWLINE_V \xc4\x8dasu Srednje asirskega cesarstva, so asirski veliki kralji (\xc5\xa0almaneser I. in Tiglat-Pileser I.) izvajali obse\xc5\xbena gradbena dela v mestu, vedno pa bili pozorni na tempelj boginje I\xc5\xa1tar. Enako politiko so nadaljevali tudi kralji Novoasirskega cesarstva. V \xc4\x8dasu od A\xc5\xa1urnasirpal II. (vladal 883-859 pred na\xc5\xa1im \xc5\xa1tetjem) dalje je bilo precej arhitekturnih \xc5\xa1iritev. Zatem so zaporedni vladarji kot Sargon II., Senaherib, Esarhaddon in A\xc5\xa1hurbanipal obnavljali in gradili nove pala\xc4\x8de, templje bogovom Sin, Ashur, Nergal, \xc5\xa0ama\xc5\xa1, Ninurta, I\xc5\xa1tar in Nabu._NEWLINE_Niniva je z Sanheribovim (704-681 pr. n. \xc5\xa1t.) odlokom postala prestolnica Asirije. Isto\xc4\x8dasno se je v mestu za\xc4\x8del tudi velik program obnove in izgradnje. Snaherib je tako dal zgraditi veli\xc4\x8dastno pala\xc4\x8do in sve\xc4\x8dano ulico, ki je v sredi\xc5\xa1\xc4\x8du mesta vodila od pala\xc4\x8de proti mostu preko Tigrisa. Njegovi graditelji so ustvarili kompleksen sistem vodovoda in kanalov, da bi v mesto speljali vodo in omogo\xc4\x8dili namakanje kraljevih vrtov. Mesto je bilo ograjeno z velikim obzidjem z nekaj utrjenimi vrati, katerih ostanki so \xc5\xa1e vidni. V tem \xc4\x8dasu je skupna povr\xc5\xa1ina Ninive obsegala pribli\xc5\xbeno 7 kvadratnih kilometrov (1730 hektarjev) in imela petnajst velikih vrat v obzidju. V mestu je \xc5\xbeivelo okoli 100.000 prebivalcev (morda 150.000), pribli\xc5\xbeno dvakrat toliko kot v Babilonu in ga uvr\xc5\xa1\xc4\x8da med najve\xc4\x8dja naselja v tedanjem svetu._NEWLINE_Pala\xc4\x8da je bila pribli\xc5\xbeno 503 x 242 metrov velika. Sestavljalo jo je najmanj 80 sob, od katerih so bile mnoge okra\xc5\xa1ene s kipi. V pala\xc4\x8di so na\xc5\xa1li veliko \xc5\xa1tevilo plo\xc5\xa1\xc4\x8d s klinopisom. Trden temelj je bil narejen iz apnen\xc4\x8dastih in blatnih opek in je bil 22 metrov. V celoti je bil temelj narejen iz pribli\xc5\xbeno 2.680.000 kubi\xc4\x8dnih metrov opek (pribli\xc5\xbeno 160 milijonov opek). Stene na vrhu so bile izdelane iz blatnih opek, dodatnih 20 metrov v vi\xc5\xa1ino. Nekatere od glavnih vratih so obdajali velikanski kamni z maso do 30 t z vklju\xc4\x8denimi \xc5\xa1tevilnimi krilatimi levi ali biki z mo\xc5\xa1kimi glavami. Ti so bili prepeljani 50 km iz kamnolomov na Balatai. Obstaja tudi 3000 metrov kamnitih plo\xc5\xa1\xc4\x8d z vklesanimi reliefi, ki predstavljajo slikovne evidence, ki dokazujejo vsak gradbeni korak, tudi klesanje kipov in njih preva\xc5\xbeanje z barko. Ena slika prikazuje 44 ljudi, ki vle\xc4\x8dejo ogromen kip. Relief prikazuje tudi tri mo\xc5\xa1ke, ki usmerjajo delo, medtem ko stojijo na kolosu. Ve\xc4\x8dina kipov tehta med 9000 in 27.000 kilogramov._NEWLINE_Vklesano v stenah je veliko prizorov bitk, prizorov natikanja, Senaherib in mo\xc5\xbee, ki paradirajo kot vojni plen pred njim. Hvali se tudi o svojih osvajanjih: napisal je v babilon\xc5\xa1\xc4\x8dini "svojim prebivalcem, mladi in stari, nisem prizanesel in z njihovimi trupli napolnil sem ulice mesta." Kasneje je pisal o bitki pri Laki\xc5\xa1u itd. _NEWLINE_Ninive je ostala prestolnica Asirije, vse do padca cesarstva in mesta leta 612. pr. n. \xc5\xa1t. pod oblast Medijcev in Babiloncev.\n_START_SECTION_\nV Bibliji\n_START_PARAGRAPH_\nVe\xc4\x8dina biblijskih mest, ki omenjajo Ninive, se nana\xc5\xa1a na obdobje, ko je bila prestolnica Asirije. Tukaj je tudi poro\xc4\x8dilo iz Geneze, ki govori o Nimrodu in njegovih mestih, med katerimi je omenjeno tudi Ninive. Za biblijske pisce je to mesto vedno sede\xc5\xbe najve\xc4\x8djega sovra\xc5\xbenika kraljestva Judov in Izraela in vsi preroki omenjajo njegov padec (usp. Sef 2,13). Ninive je v sredi\xc5\xa1\xc4\x8du zanimanja Janezove knjige, zato se v mestu tudi nahaja sveti\xc5\xa1\xc4\x8de tega preroka.\n_START_SECTION_\nIzgled in arheolo\xc5\xa1ka raziskovanja\n_START_PARAGRAPH_\nV \xc4\x8dasu vzpona je mesto obsegalo podro\xc4\x8dje okoli 750 hektarjev in bilo obdano z 12,5 km dolgim ope\xc4\x8dnim obzidjem. Znotraj mesta sta bili dve utrdbi, ki se danes imenujeta Kouyunjik in Nabi Yunus, deli pa jih ih reka Hosr. Podro\xc4\x8dje Kouyunjik je bilo detajlno raziskano, ker pa se v Nabi Yunus nahaja sveti\xc5\xa1\xc4\x8de preroka Jone (od tod tudi ime Nabi Yunus, kar v arab\xc5\xa1\xc4\x8dini pomeni \xc2\xbbPrerok Jona\xc2\xab), se ga sodobni arheologi niso mogli niti dotakniti._NEWLINE_Resna raziskovanja so se za\xc4\x8dela sredi 19. stoletja pod vodstvom francoskih in britanskih arheologov, kasneje pa so se v izkopavanja vklju\xc4\x8dile tudi druge dr\xc5\xbeave in ira\xc5\xa1ki arheologi. Za razliko od A\xc5\xa1urja in Kalaha, so bila raziskovanja v Ninivah ve\xc4\x8dkrat prekinjena. Kljub te\xc5\xbeavam so ob koncu 19. stoletja na\xc5\xa1li Asurbanipalovo knji\xc5\xbenico, ki predstavlja najpomembnej\xc5\xa1i vir za zgodovino in kulturo Asirije. Danes je shranjena v Britanskem muzeju v Londonu.\n_START_SECTION_\nMestno obzidje in vrata\n_START_PARAGRAPH_\nRu\xc5\xa1evine Ninive so bile obdane z ostanki masivnega kamnitega in ope\xc4\x8dnega zidu okoli leta 700 pred na\xc5\xa1im \xc5\xa1tetjem. Pribli\xc5\xbeno 12 km dolg zid je bil sestavljen iz klesanega kamna kot podporni zid okoli 6 metrov visok, na katerem je bil ope\xc4\x8dni zid \xc5\xa1e pribli\xc5\xbeno 10 metrov visoko in 15 metrov debelo. Kamniti oporni zid je imel kamnite stolpe v razmiku pribli\xc5\xbeno vsakih 18 metrov. Kamniti zid s stolpi je bilo zaklju\xc4\x8den s tristopenjskimi cinami (nadzidki ali prsobrani)._NEWLINE_Obzidje je opremljen s petnajstimi monumentalnimi vrati. Poleg tega, da slu\xc5\xbei kot kontrolne to\xc4\x8dke na vstopu in izstopu iz mesta, so se te strukture verjetno uporabljale kot voja\xc5\xa1nica in oro\xc5\xbearna. Podlage za stene obokanih vrat in notranjih komor prehodom so bile oblo\xc5\xbeene s fino rezanim kamnom pribli\xc5\xbeno 1 meter visokim. Stopnice so tekle iz enega od notranjih prostorov na vrh ope\xc4\x8dnega zidu._NEWLINE_Pet vrat je bilo pribli\xc5\xbeno raziskanih:_NEWLINE_Vrata Mashki v prevodu "Vrata k vodi" in so jih uporabljali, da so gnali \xc5\xbeivino piti iz reke Tigris, ki trenutno te\xc4\x8de pribli\xc5\xbeno 1,5 km proti zahodu. Narejena so z utrjeno blatno opeko z obokanim prehodom. Asirski izvirnik je bil lahko ometan in okra\xc5\xa1en._NEWLINE_Vrata Nergal imenovan po bogu Nergalu, morda so jih uporabljali za nekatere slavnostne namene, saj so edina znana vrata, ki jih obdajajo kamniti kipi krilatih bikov (lamassu). Rekonstrukcija je hipoteti\xc4\x8dna, saj je vrata izkopal Layard v sredini 19. stoletja, obnovljena so bila v sredini 20. stoletja._NEWLINE_Vrata Adad imenovan po bogu Adadu. Rekonstrukcija se je za\xc4\x8dela leta 1960 vendar ni bila kon\xc4\x8dana. Rezultat je neprijetna me\xc5\xa1anica betona in izginjajo\xc4\x8de opeke, ki pa kljub temu ka\xc5\xbee kak\xc5\xa1na je bila prvotna struktura. Na sre\xc4\x8do je bager pustil nekaj zna\xc4\x8dilnosti neizkopanih, ki omogo\xc4\x8dajo pogled na prvotno asirsko gradnjo. Dejanja zadnjih vladarjev Ninive je mogo\xc4\x8de videti, da so v naglici zgradili ope\xc4\x8dno gradnjo, ki zo\xc5\xbeuje prehod na 4-2 metrov._NEWLINE_Vzhodno obzidje in Vrata \xc5\xa0ama\xc5\xa1 imenovana po bogu sonca \xc5\xa1ama\xc5\xa1u se odprejo na poti k Arbilu. Izkopal jih je Layard v 19. stoletju. Kamniti oporni zid in del ope\xc4\x8dne konstrukcije sta bila obnovljena leta 1960. Rekonstrukcija opeke se je mo\xc4\x8dno poslab\xc5\xa1ala. Kamniti zid je pribli\xc5\xbeno 20 metrov od linije glavnega zidu. To so edina po\xc5\xa1evna vrata. Danes kup\xc4\x8dki na mestih stolpov nad okoli\xc5\xa1kim terenom. Njena velikost in oblika ka\xc5\xbeejo, da so bila to najbolj pomembna vrata v Novoasirskih \xc4\x8dasih._NEWLINE_Vrata Halzi blizu ju\xc5\xbenega konca vzhodnega mestnega obzidja. Raziskovalna izkopavanja je tu izvajala University of California z ekspedicijo leta 1989-1990. Obstaja navzven nagnjeno mestno obzidje, \xc4\x8deprav ne tako izrazito kot pri vratih \xc5\xa0ama\xc5\xa1. Prehod je bil zo\xc5\xbeen opeka na pribli\xc5\xbeno 2 m kot pri vratih Adad. \xc4\x8clove\xc5\xa1ke ostanke iz zadnje bitke pri Ninivah so na\xc5\xa1li v podhodu.'